Source: https://www.epi.sk/zz/2002-627
Timestamp: 2020-07-13 08:03:17+00:00
Document Index: 14611535

Matched Legal Cases: ['§ 1', '§ 5', '§ 15', '§ 14', '§ 61', '§ 61']

627/2002 Z. z. Vyhláška Ministerstva zahraničných vecí Slovenskej republiky, ktorou sa ustanovujú podrobnosti o výb... | Aktuálne znenie
Hľadaj v 627/2002 ×
627/2002 Z. z.
Vyhláška č. 627/2002 Z. z.Vyhláška Ministerstva zahraničných vecí Slovenskej republiky, ktorou sa ustanovujú podrobnosti o výberovom konaní na obsadenie štátnozamestnaneckých miest na Ministerstve zahraničných vecí Slovenskej republiky
Platnosť od 15.11.2002 do31.05.2006
Účinnosť od 01.12.2002 do31.05.2006
Vyhlásenie výberového konania na prípravnú štátnu službu a na dočasnú štátnu službu (§ 1 - § 5)
Aktuálne znenie 01.12.2002 - 31.05.2006
z 28. októbra 2002,
ktorou sa ustanovujú podrobnosti o výberovom konaní na obsadenie štátnozamestnaneckých miest na Ministerstve zahraničných vecí Slovenskej republiky
Ministerstvo zahraničných vecí Slovenskej republiky (ďalej len „ministerstvo“) podľa § 15 ods. 14 zákona č. 312/2001 Z. z. o štátnej službe a o zmene a doplnení niektorých zákonov v znení zákona č. 143/2002 Z. z. (ďalej len „zákon“) ustanovuje:
Vyhlásenie výberového konania na prípravnú štátnu službu a na dočasnú štátnu službu
(1) Iné verejnosti všeobecne prístupné prostriedky masovej komunikácie, v ktorých sa vyhlasuje výberové konanie na obsadenie voľného štátnozamestnaneckého miesta na ministerstve, sú najmä televízia, rozhlas, internet.
(2) Pri vyhlásení výberového konania možno konkretizovať odbor štátnej služby uvedením schopností a odborných znalostí, ktoré sú potrebné alebo vhodné vzhľadom na povahu povinností, ktoré má štátny zamestnanec vykonávať v odbore štátnej služby zahraničné veci na príslušnom štátnozamestnaneckom mieste.
(1) Uchádzač o prijatie do štátnej služby predkladá ministerstvu písomnú žiadosť.
(2) Na preukázanie predpokladov na vykonávanie štátnej služby podľa § 14 zákona sa predkladajú tieto doklady:
c) doklad, ktorým sa preukazuje zdravotná spôsobilosť na vykonávanie štátnej služby,
d) osvedčený doklad o najvyššom dosiahnutom vzdelaní,
e) profesijný životopis s uvedením odbornej praxe,
f) písomné čestné vyhlásenie o spôsobilosti uchádzača na právne úkony v plnom rozsahu, uchádzača na právne úkony v plnom rozsahu,
g) písomné čestné vyhlásenie, že uchádzač nebol prepustený zo štátnej služby podľa § 61 ods. 2 písm. c) až e) zákona, uchádzač nebol prepustený zo štátnej služby podľa § 61 ods. 2 písm. c) až e) zákona,
h) osvedčený doklad, ktorým uchádzač preukazuje ovládanie cudzieho jazyka, a to najmä vysvedčenie o vykonaní jazykovej skúšky v jazykovej škole, vysvedčenie o vykonaní štátnej jazykovej skúšky v štátnej jazykovej škole, diplom alebo certifikát príslušného vzdelávacieho zariadenia, doklad o štúdiu v požadovanom jazyku v zahraničí.
(1) Ministerstvo preskúma doklady, ktoré uchádzač predložil, a ak zistí nedostatky, ktoré možno odstrániť, písomne určí uchádzačovi primeranú lehotu na ich odstránenie.
(2) Uchádzačovi, ktorý nespĺňa predpoklady podľa zákona, ministerstvo písomne oznámi ich nesplnenie a predložené doklady vráti. podľa zákona, ministerstvo písomne oznámi ich nesplnenie a predložené doklady vráti.
(1) Výberové konanie pozostáva z písomnej časti a z osobného pohovoru pred výberovou komisiou.
(2) Súčasťou písomnej časti výberového konania je aj overenie ovládania cudzieho jazyka, ak požiadavku ovládania cudzieho jazyka na príslušnom štátnozamestnaneckom mieste určí ministerstvo v služobnom predpise.
(3) S uchádzačom, ktorý absolvoval písomnú časť výberového konania, výberová komisia vykoná osobný pohovor. V rámci osobného pohovoru výberová komisia overí úroveň odborných znalostí vrátane jazykových znalostí a ďalších požadovaných schopností uchádzača na výkon štátnej služby na príslušnom štátnozamestnaneckom mieste.
(1) Výberová komisia vyhotoví o výsledku výberového konania zápisnicu, ktorá obsahuje záväzné poradie uchádzačov.
(2) Písomné oznámenie ministerstva o výsledku výberového konania obsahuje aj termín, do ktorého sa vybraný uchádzač hlási na osobnom úrade. Ak vybraný uchádzač nenastúpi do štátnej služby, miesto získava v poradí nasledujúci uchádzač, ktorý vo výberovom konaní vyhovel.
(3) Ak sa žiaden uchádzač v určenom termíne nezúčastní na výberovom konaní, ak výberová komisia nevyberie na základe výberového konania žiadneho uchádzača alebo ak vybratý uchádzač v určenom termíne nenastúpi do štátnej služby a iný uchádzač v poradí nie je, vyhlasuje sa nové výberové konanie.